Jedná sa o vedecko fantastický príbeh popretkávaný množstvom filozofických, či psychologických úvah o tom, čo sa vlastne deje pod hladinou mora. Jedného dňa totiž na Zem prileteli neznáme objekty, ktoré neviem, či pristáli alebo sa zrútili do oceána. V morských hlbinách sa stratí batyskaf, ktorý mal celú situáciu vysvetliť, neskôr začnú miznúť lode s celou posádkou. Nakoniec votrelci z hlbín začnú vysielať na pobrežie polobiologické stroje, ktoré ničia všetko živé. Je to najlepšia časť celej knihy. Kniha bola napísaná v časoch železnej opony, kedy za všetko zlé, čo sa vo svete stalo, mohla tá "druhá" strana. Príbeh je zaujímavý aj z pohľadu retrospektívneho štýlu akým je napísaný. Kniha je rozdelená na tri časti, pričom každá časť knihy tvorí jednu fázu objavovania neznámeho. V poslednej fáze votrelci z hlbín začnú roztápať ľadovce a zaplavovať tak pevninu. Celá kniha je popretkávaná úvahami z filozofie, psychológie, sociológie, či ekonomiky a ich vzájomnou súvislosťou, úvahy sa vyvíjajú v závislosti od katastrofického osudu ľudstva. Je vidno, že kniha má už pár rôčkov a dnes by sa dal celý príbeh zmodernizovať a prerozprávať celkom inak, ale aj tak si myslím, že príbeh má svoje čaro, ktoré istotne budú vedieť oceniť všetci priaznivci Johna Wyndhama. :biggrin:
Táto novela je časťou knihy Strašidlá najstrašnejšie, ktorú zostavil Alfred Hitchcock.